Vyhodnotenie pripomienkového konania 	

Spôsob pripomienkového konania:  	 	 	

od 16. 5. 2007 do 29. 5. 2007; bežný postup	
Zoznam oslovených subjektov:

                                                                  Počet oslovených subjektov:	

19 	

 	podpredseda vlády SR pre  vedomostnú spoločnosť, európske záležitosti, ľudské práva a menšiny; Ministerstvo hospodárstva SR; Ministerstvo financií SR; Ministerstvo dopravy, pôšt a telekomunikácií SR; Ministerstvo pôdohospodárstva SR; Ministerstvo výstavby a regionálneho rozvoja SR; Ministerstvo obrany SR; Ministerstvo spravodlivosti SR; Ministerstvo zahraničných vecí SR; Ministerstvo práce, sociálnych vecí a rodiny SR; Ministerstvo životného prostredia SR; Ministerstvo školstva SR; Ministerstvo kultúry SR; Ministerstvo zdravotníctva SR; Úrad vlády SR, odbor vládnej agendy; Štatistický úrad SR; Úrad pre verejné obstarávanie; Najvyšší kontrolný úrad SR;	Úrad na ochranu osobných údajov	
Zaslali do stanoveného termínu:	14 		Ministerstvo financií SR; Ministerstvo dopravy, pôšt a telekomunikácií SR; Ministerstvo pôdohospodárstva SR; Ministerstvo výstavby a regionálneho rozvoja SR; Ministerstvo obrany SR; Ministerstvo životného prostredia SR; Ministerstvo školstva SR; Ministerstvo kultúry SR; Ministerstvo zdravotníctva SR; Ministerstvo práce, sociálnych vecí a rodiny SR; Štatistický úrad SR; Úrad pre verejné obstarávanie; Najvyšší kontrolný úrad SR; Úrad na ochranu osobných údajov	
Zaslali po termíne:	    1		Ministerstvo zahraničných vecí SR	
Vôbec nezaslali:	    4 		podpredseda vlády SR pre  vedomostnú spoločnosť, európske záležitosti, ľudské práva a menšiny; Ministerstvo hospodárstva SR; Úrad vlády SR, odbor vládnej agendy	
Subjekty, ktoré nemali pripomienky:	   12 		Ministerstvo dopravy, pôšt a telekomunikácií SR; Ministerstvo spravodlivosti SR; Ministerstvo pôdohospodárstva SR; Ministerstvo výstavby a regionálneho rozvoja SR; Ministerstvo obrany SR; Ministerstvo životného prostredia SR; Ministerstvo školstva SR; Ministerstvo kultúry SR; Ministerstvo zdravotníctva SR; Štatistický úrad SR;  Najvyšší kontrolný úrad SR; Úrad na ochranu osobných údajov; Ministerstvo zahraničných vecí SR	
Počet vznesených pripomienok:	22	  	
Počet akceptovaných:	21		 	
Počet čiastočne akceptovaných:	0		 	
Počet neakceptovaných:
 z toho počet zásadných – ktoré subjekty:	1
0	
		
Rozporové konanie (s kým, kedy, na akej úrovni, s akým výsledkom):	-		11. júna 2007 s Ministerstvom práce, sociálnych vecí a rodiny SR. Po dohode s Ministerstvom práce, sociálnych vecí a rodiny SR bolo rozporové konanie prerušené.
19. júla 2007 s Ministerstvom práce, sociálnych vecí a rodiny SR. Po dohode bolo konanie prerušenie s tým, že rozporové konanie bude pokračovať na úrovni ministrov. Dňa 24.8.2007 sa rozporové konanie ukončilo, zásadné pripomienky MPSVR SR boli akceptované.	
Počet odstránených pripomienok:	-			
Počet neodstránených pripomienok:	-		 	
P.č.	Rezort	P.č.
pripomienky	Pripomienka	Typ	Vyh.	Spôsob vyhodnotenia 
 (príp. doplňujúca poznámka)	
1.	Ministerstvo práce sociálnych vecí a rodiny SR	1.		Podporujem, aby  všetky fondy všeobecného programu Solidarita a riadenie migračných tokov na roky 2007 – 2013 boli riadené jednotne a jedným orgánom a aby Ministerstvo vnútra SR bolo zodpovedným a certifikačným orgánom a  Ministerstvo financií orgánom auditu (list podpredsedovi vlády a ministrovi vnútra SR z 22. februára 2007, číslo: 5411/07-II/1, č.z.: 6347/2007, k číslu: KM-499/2007 ).   
V prípade riadenia, kontroly a odsúhlasovania aktivít v rámci Európskeho fondu pre integráciu príslušníkov tretích krajín na rok 2007 – 2013 navrhujem, aby Ministerstvo vnútra SR úzko spolupracovalo s Ministerstvom práce, sociálnych vecí a rodiny SR, gestorom problematiky integrácie príslušníkov tretích krajín v  SR. Úlohy a aktivity v danej oblasti musia byť vzájomne  koordinované.
K návrhu uznesenia:
1) Upraviť bod C. nasledovne:
„C. ukladá
podpredsedovi vlády a ministrovi vnútra 
C.1.  v spolupráci s ministrom financií a ministerkou práce, sociálnych vecí a rodiny  vytvoriť systém riadenia a kontroly Európskeho fondu pre integráciu príslušníkov tretích krajín na roky 2007 – 2013; 
                do 30. septembra 2007
Zdôvodnenie: V prípade riadenia, kontroly a odsúhlasovania aktivít v rámci Európskeho fondu pre integráciu príslušníkov tretích krajín na rok 2007 – 2013 navrhujem, aby Ministerstvo vnútra SR úzko spolupracovalo s Ministerstvom práce, sociálnych vecí a rodiny SR, gestorom problematiky integrácie príslušníkov tretích krajín v  SR. Úlohy a aktivity v danej oblasti musia byť vzájomne  koordinované.	Z	A	Text bol upravený v zmysle pripomienky.	
		2.		K predkladacej správe: V 2. odseku upraviť text tak, že zo spojenia „...činností, vykonávaných ...“ sa vypustí čiarka. Zdôvodnenie: Ide o štylistickú úpravu.	O	A	Text bol upravený v zmysle pripomienky.	
		3.		K predkladacej správe: V 3. odseku doplniť poslednú vetu v znení:
„V prípade aktivít a projektov týkajúcich sa problematiky integrácie príslušníkov tretích krajín do spoločnosti bude Ministerstvo vnútra Slovenskej republiky tieto odsúhlasovať v spolupráci s Ministerstvom práce, sociálnych vecí a rodiny Slovenskej republiky, vecným a odborným gestorom tejto problematiky v SR.“
Zdôvodnenie: V prípade riadenia, kontroly a odsúhlasovania aktivít v rámci Európskeho fondu pre integráciu príslušníkov tretích krajín na rok 2007 – 2013 navrhujem, aby Ministerstvo vnútra SR úzko spolupracovalo s Ministerstvom práce, sociálnych vecí a rodiny SR, gestorom problematiky integrácie príslušníkov tretích krajín v  SR. Úlohy a aktivity v danej oblasti musia byť vzájomne  koordinované.	Z	A	Text bol upravený v zmysle pripomienky.	
		4.		Vlastný materiál k bodu 2. 1.
7) Na str. 3 upraviť spresniť názov smernice nasledovne:
„Smernica Rady 2003/9/ES z 27. januára 2003, ktorou sa ustanovujú minimálne normy pre prijímanie žiadateľov o azyl;“
Zdôvodnenie: Názov právneho aktu ES je potrebné dať do súladu s názvom uverejneným  v Úradnom vestníku ES/EÚ.	O	A	Text bol upravený v zmysle pripomienky.	
		5.		Vlastný materiál na str. 3 vypustiť – „Nariadenie Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva“. 
Zdôvodnenie: Nariadenie sa podľa jeho článku 4 nevzťahuje na sociálnu pomoc.Problematika poskytovania sociálnej pomoci patrí do právomoci členských štátov, avšak pri rešpektovaní záväzkov vyplývajúcich z Európskej sociálnej charty a záväzkov vyplývajúcich z transpozície smerníc ES/EÚ tieto sú uvedené. Nariadenie 1408/71/ES je nadbytočné uvádzať aj preto, lebo jeho obsah nerieši politiku prístupu príslušníkov tretích krajín, ale rieši sociálne zabezpečenie tak, ako vyplýva z názvu a obsahu tohto predpisu. Podotýkam, že ani „návrh rozhodnutia Rady, ktorým sa zriaďuje Európsky fond pre integráciu štátnych príslušníkov tretích krajín na obdobie rokov 2007 – 2013“ necituje nariadenie 1408/71/ES. 
Taktiež informujem, že vo vzťahu k štátnym príslušníkom tretích krajín bolo prijaté „Nariadenie Rady (ES) č. 859/2003 zo 14. mája 2003, ktorým sa rozširujú ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa doteraz tieto ustanovenia nevzťahujú výhradne z dôvodu ich štátnej príslušnosti“. Vzhľadom na to nie je potrebné do predpisov zahrnúť ani nariadenie č. 859/2003/ES.	O	A	Text bol upravený v zmysle pripomienky.	
		6.		Vlastný materiál v časti – „Právne predpisy Slovenskej republiky ...“ vypustiť  posledné predznačenie, a to „Komplexné riešenie procesu integrácie cudzincov s priznaným postavením utečenca do spoločnosti z februára 1996“.
Zdôvodnenie: Materiál nie je právnym predpisom.	O	A	Text bol upravený v zmysle pripomienky.	
		7.		Vlastný materiál k bodu  2. 2.: V súvislosti s návrhom rozhodnutia Rady, ktorým sa zriaďuje Európsky fond pre integráciu štátnych príslušníkov tretích krajín na obdobie rokov 2007 – 2013, navrhujem doplniť záležitosti komplementarity a koordinácie s ESF, PROGRESS. Zdôvodnenie: Návrh súvisí s aplikáciou spolupráce Ministerstva vnútra SR  s  MPSVR SR, ktorá je  uvedená v  predchádzajúcich častiach  pripomienok a  v pripomienke k bodu 7. materiálu. Podrobnosti  určia dotknuté rezorty.	Z	A	Text bol upravený v zmysle pripomienky.	
		8.		vlastný materiál k bodu 2.2.: Za písm. c) doplniť nový bod v znení: „pripravujú štátnych príslušníkov tretích krajín na integráciu do pracovného života tým, že podporujú opatrenia na uľahčenie ich prístupu na trh práce;“.
Ostatné písmená sa preznačia.
Zdôvodnenie: Návrh deklaruje záujem štátu na tom, aby sa uvedené cieľové skupiny  zapojili do pracovného života spoločnosti čo najskôr a tým pozitívne ovplyvnili trh práce v SR.	Z	A	Text bol upravený v zmysle pripomienky.	
		9.		Vlastný materiál k bodu 2.2.: v písm. d) upraviť text v druhom riadku nasledovne:  „systémov externého alebo elektronického vzdelávania“. Zdôvodnenie: Používame termín externé vzdelávanie a nie diaľkové vzdelávanie.	O	A	Text bol upravený v zmysle pripomienky.	
		10.		Vlastný materiál v písm. f) vypustiť text „k verejnému a súkromnému tovaru a službám,“ a nahradiť ho nasledovným textom:  „k verejným a súkromným službám,“. Zdôvodnenie: Prístup k tovarom sa zabezpečuje cez súkromné a verejné služby.	O	A	Text bol upravený v zmysle pripomienky.	
		11.		Vlastný materiál k bodu 4. Text posledného odseku bodu 4. zmeniť nasledovne:
„V prípade riadenia a kontroly Európskeho fondu pre integráciu príslušníkov tretích krajín spolupracuje Ministerstvo vnútra SR s Ministerstvom práce, sociálnych vecí a rodiny SR, ktoré je vecne a odborne príslušným gestorom pre problematiku integračnej politiky v Slovenskej republike.“
Zdôvodnenie: Návrh súvisí s aplikáciou spolupráce Ministerstva vnútra SR  s  MPSVR SR, ktorá je  uvedená  v predchádzajúcich častiach  pripomienok.  Podrobnosti  určia dotknuté rezorty.	Z	A	Text bol upravený v zmysle pripomienky.	
2.	Ministerstvo financií SR	12.		Vlastný materiál, str. 5, časť 2.3. Finančný rámec – žiadam upraviť text prvej vety nasledovne: „V súlade s článkom 11 návrhu rozhodnutia budú na obdobie 2007 – 2013 fungovania Európskeho fondu pre integráciu príslušníkov tretích krajín pre všetkých...“.	O	A	Text bol upravený v zmysle pripomienky.	
		13.		Vlastný materiál, str. 6, časť 3.1. Právny rámec pre všetky fondy všeobecného programu Solidarita a riadenie migračných tokov – žiadam k štvrtému bodu priradiť poznámku pod čiarou č. 9 s textom  „v znení nariadenia Rady (ES, Euratom) č. 1995/2006 z 13. decembra 2006, ktorým sa mení a dopĺňa nariadenie Rady (ES, Euratom) 2002/1605/ES z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev“ a k piatemu bodu č. 10 s textom „v znení nariadenia EK (ES, Euratom) č. 478/2007 z 23. apríla 2007, ktorým sa mení a dopĺňa nariadenie EK (ES, Euratom) 2002/2342/ES z 23. decembra 2002, ktorým sa  ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev...“. 	O	A	Text bol doplnený v zmysle pripomienky.	
		14.		Na základe uznesenia vlády SR č. 494 z 24. mája 2006 bolo Ministerstvo financií SR poverené vykonávaním úloh Orgánu auditu pre všetky medzinárodné finančné zdroje pre programové obdobie 2007 – 2013. S účinnosťou od 12. marca 2007 plní úlohy Orgánu auditu na Ministerstve financií SR Sekcia auditu a kontroly medzinárodných finančných zdrojov. Na str. 10 odporúčam preto vypustiť odbory - Odbor plánovania a metodiky, Odbor Európskeho sociálneho fondu a ostatných finančných prostriedkov a ponechať iba názov sekcie.	O	A	Text bol upravený v zmysle pripomienky.	
		15.		Beriem na vedomie, že finančné nároky vyplývajúce z predpokladaného nárastu zamestnancov budú zabezpečené z finančných prostriedkov technickej pomoci jednotlivých fondov a poznamenávam, že pri aplikácii zvýšenia počtu zamestnancov o 1 osobu pre Ministerstvo vnútra SR, bude Ministerstvo financií SR postupovať obdobne ako pri realizácii uznesenia vlády SR č. 396 z  2. mája 2007 k materiálu „Analýza administratívnych kapacít pre programové obdobie 2007 – 2013“, tzn. realizáciu navýšenia vyššie uvedeného stavu administratívnych kapacít je potrebné vykonať so zohľadnením neobsadených pracovných miest a zohľadnením uznesenia vlády SR č.856/2006 – úlohy C.15 a bez nárokov na dodatočné prostriedky zo štátneho rozpočtu.	O	A	Ministerstvo vnútra SR bude postupovať v zmysle pripomienky.	
		16.		Vlastný materiál, str. 13, časť 7. Harmonogram implementácie fondov je uvedený názov opatrenia „Zabezpečenie spolufinancovania vo východiskách rozpočtu na rok 2008“ s termínom realizácie do 15. augusta 2007 pre všetky 4 fondy, s poznámkou potrebného zabezpečenia min. 25 % finančného krytia oprávnených aktivít určených v ročnom programe 2007 a ročnom programe 2008. Keďže Návrh východísk rozpočtu verejnej správy na roky 2008 – 2010 už bol schválený uznesením vlády SR č. 414/2007 dňa 9.5.2007, zohľadnenie potrebnej výšky spolufinancovania bude možné až vo fáze tvorby návrhu rozpočtu verejnej správy na roky 2008-2010. Na základe toho žiadam preformulovať opatrenie nasledovne: „Zabezpečenie spolufinancovania v návrhu rozpočtu verejnej správy na roky 2008 – 2010“.	O	A	Text bol upravený v zmysle pripomienky.	
		17.		Formálna pripomienka týkajúca sa citácie právne záväzných aktov Európskych spoločenstiev a Európskej únie. V súlade s Prílohou č. 1b Legislatívnych pravidiel vlády Slovenskej republiky sa nariadenia a smernice uvádzajú takto: Nariadenie Európskeho parlamentu a Rady (ES/EHS) /Rady (ES/EHS)/Komisie (ES/EHS) č. .../... zo dňa .. .. ....názov (Ú. v. ES/EÚ L..., .. .. .... dátum publikácie), Smernica Európskeho parlamentu a Rady/Rady/Komisie  .../.../ES/EHS zo dňa .. .. ....názov (Ú. v. ES/EÚ L..., .. .. .... dátum publikácie).	O	A	Text bol upravený v zmysle pripomienky.	
		18.		V časti 3. Finančné zabezpečenie žiadam doplniť názvy právnych predpisov nasledovne:
- zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
- zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z.,
- zákon č. 278/1993 Z. z. o správe majetku štátu v znení neskorších predpisov.	O	A	Text bol doplnený v zmysle pripomienky.	
		19.		V kapitole 5, časť 5.2. je uvedené, že úlohu certifikačného orgánu bude vykonávať na MV SR odbor rozpočtu a financovania, oddelenie metodiky účtovníctva a výkazníctva. Odbor rozpočtu a financovania MV SR ako taký je zároveň určený ako zodpovedný orgán. Nakoľko sa jedná o zastrešenie jedným riadiacim pracovníkom, poukazujem na možný konflikt z titulu oddelenia funkcií.	O	N	Certifikačný orgán a úlohy, ktoré bude vykonávať nebudú podliehať schváleniu riadiacim pracovníkom (generálnym riaditeľom sekcie). Certifikátor bude v rámci svojej činnosti konať samostatne a oddelene od úloh sekcie. Tým bude  zabezpečené oddelenie funkcií medzi zodpovedným orgánom a certifikačným orgánom.	

		20.		V predkladacej správe žiadam opraviť chybné konštatovanie, keďže SR je povinná zabezpečiť spolufinancovanie finančných nástrojov programu Solidarita a riadenie migračných tokov na roky 2007 – 2013 minimálne vo výške 25 % celkových oprávnených nákladov a nie maximálne, ako to uvádza správa.	O	A	Text bol upravený v zmysle pripomienky.	
		21.		V Doložke vplyvov v časti 1. Vyčíslenie odhadu dopadov na štátny rozpočet a na verejné financie v písmene a) vyčíslenie finančných dôsledkov na štátny rozpočet žiadam upraviť znenie druhej vety nasledovne: „Krytie výdavkov na spolufinancovanie sa zabezpečí v rámci schváleného limitu výdavkov kapitoly Ministerstva vnútra SR na príslušný rozpočtový rok a príspevkom príjemcov grantu.“      	O	A	Text bol doplnený v zmysle pripomienky.	
3.	Úrad pre verejné obstarávanie	22.		Vlastný materiál bod 3.1. časť Právne predpisy Slovenskej republiky v tretej odrážke sa navrhuje doplniť za text „Zákon č. 25/2006 Z. z. o verejnom obstarávaní a o zmene a doplnení niektorých zákonov“ slová „v znení neskorších predpisov“. Odôvodnenie: zákon č. 25/2006 Z. z. bol novelizovaný zákonom č. 282/2006 Z. z. a zákonom č. 102/2007 Z. z.	O	A	Text bol doplnený v zmysle pripomienky.	

Vysvetlivky k skratkám v tabuľke:
Z – zásadná pripomienka                    A – akceptovaná pripomienka                          N – neakceptovaná pripomienka
O – obyčajná pripomienka                  C – čiastočne akceptovaná pripomienka